
ŠAKIŲ RAJONO SAVIVALDYBĖS  TARYBA

SPRENDIMAS

DĖL  RAJONO SAVIVALDYBĖS TARYBOS 2008 M. GRUODŽIO  23 D. SPRENDIMO  T-359  DALINIO PAKEITIMO

2010 m. balandžio  29 d. Nr.T-126
Šakiai


Rajono savivaldybės   taryba,  vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 18 str. 1  d.,                         n u s p r e n d ž i a,
iš dalies pakeisti rajono savivaldybės tarybos 2008 m. gruodžio  23  d. sprendimo Nr. T -359  „Dėl projekto Šešupės upės Kudirkos Naumiestyje  būklės gerinimas“  3 punktą   ir išdėstyti jį nauja redakcija: 


 „Užtikrinti reikiamą ne mažesnį kaip 15 proc. projekto vertės bendrafinansavimą iš rajono savivaldybės  biudžete Regioninės plėtros programai  numatomų lėšų, jei pagal pateiktą paraišką bus skirta  2007–2013 m. Sanglaudos skatinimo veiksmų programos parama. Pagal vandens telkinių būklės gerinimo finansavimo sąlygų aprašo 40 punkto reikalavimus,  netinkamas finansuoti, tačiau šiam projektui įgyvendinti būtinas išlaidas ir tinkamų išlaidų dalį, kurios nepadengia projektui skiriamas finansavimas, pareiškėjas,  tai yra Šakių rajono savivaldybės administracija, apmokės savo lėšomis.“

